Meet the Robinsons

Meet the Robinsons (euskaraz Robinsondarrak Ezagutuz), 2007ko Stephen J. Anderson estatubatuar zinema zuzendariaren komedia eta zientzia-fikziozko konputagailuzko animazio film bat da. Walt Disney Picture estudioek ekoitzi zuten. William Joyce idazlearen A Day with Wilbur Robinson (1990, Egun Bat Wilbur Robinsonekin) haur marrazki liburuan oinarritua dago. Jordan Fry, Wesley Singerman, Harland Williams, Tom Kenny, Steve Anderson, Angela Bassett, Laurie Metcalf, Adam West, Tom Selleck eta Nicole Sullivan aktoreek ahotsez bikoiztu zuten. Soinu banda Danny Elfman musikagileak konposatu zuen.

Argumentua 

Lewis (Jordan Fry) mutiko umezurtz eta arras buruargia da, pertsonak laguntzeko asmoz edozein motako gailuak asmatzeko gai izateagatik nabarmentzen da. Halere, nahiz eta gailuak sortu, ez du bere ama ez ezagutzearen hutsunea bete, hortaz Lewisek bere ama kosta ala kosta topatzeko erabakia hartuko du. Horretarako txikiagoa zenean nolakoa zen oroituaraziko dion memoria eskaner bat asmatuko du, baina Onddo-Kapeladun Tipoak (Steve Anderson) gaiztoak bere Doris (Ethan Sandler) kapela robotikoaren laguntzaz Lewisen asmakuntza saboteatuko du
 
Onddo-Kapeladun Tipoarekin izandako gertakariarekin mindurik, Lewis umerzurztegiko teilatura igo eta bertan Wilber Robinson (Wesley Singerman) izeneko mutikoa ezagutuko du. Wilberrek Lewis bere arazo guztietatik urruti inoiz bizitatu ez duen leku batera eramango du: etorkizuna. Han gainontzeko Robinson familiarekin elkartuko da, bai eta bestelako pertsona xelebre eta eroskoekin, hauek etorkizuna Onddo-Kapeladun Tipoa eta bere morroietatik salbatzeko bere abentura berrian lagunduko diote.

Aktoreak 

 Jordan Fry: Lewis
 Tom Selleck: Cornelius, Lewis bera zaharragoa
 Wesley Singerman: Wilbur Robinson
 Steve Anderson: Onddo-Kapeladun Tipoa
 Matthew Josten: Michael "Goob" Yagoobian, Onddo-Kapeladun Tipoa bera gazteagoa
 Andersonek Aitona Bud eta Lehengusu Tallulahri ere ahotsa ipini zien
 Harland Williams: Carl
 Nicole Sullivan: Franny Robinson
 Jessie Flower: Franny gaztea
 Angela Bassett: Mildred
 Adam West: Osaba Art
 Laurie Metcalf: Lucille Krunklehorn
 Ethan Sandler:
 DOR-15 (Doris)
 Osaba Fritz (eta Izeba Petunia)
 Spike eta Dimitri
 Cousin Laszlo
 InventCo enpresako zuzendaria
 Don Hall: Osaba Gaston
 Hallek Gimnasioko entrenatzaileari ere ahotsa ipini zion
 Tom Kenny: Willerstein jauna
 Kelly Hoover: Izeba Billie
 Tracey Miller-Zarneke: Lizzy
 Joe Mateo: Tiny, rex tiranosaurioa
 Aurian Redson: Frankie, zapoa
 Jamie Cullum: Frankie zapoaren ahotsa abestietan
 Paul Butcher: Stanley
 Dara McGarry: Harrington andrea, InventCo enpresako harreragilea
 John H. H. Ford: Harrington jauna
 Nathan Greno: Lefty

Kanpo estekak 
 IMDBko fitxa irakurgai 

Walt Disney Picturesek ekoitzitako filmak
Ameriketako Estatu Batuetako filmak
Konputagailuzko animazio filmak
Haur filmak
Denbora-bidaiei buruzko filmak
Umorezko filmak
Umezurtzei buruzko filmak
Familiei buruzko filmak
Mendekuari buruzko filmak
Dinosauroei buruzko filmak
Danny Elfmanen soinu bandadun filmak
3D filmak
1990eko hamarkadan girotutako filmak
2037an girotutako filmak
Walt Disney Animation Studiosek ekoitzitako filmak